Bjugn Bygdatun Mølnargården er kommunens tusenårssted. Stedet ble valgt av kommunens tusenårskomité, bestående av representanter fra de lokale partiene, ungdomsråd, eldreråd, handelsstandsforeningen, kulturetaten, rådmann, varaordfører og ordfører, i møte 11. juni 1999. Det statlige tilskuddet gikk til tusenårsstedet og prosjektet «Ingen skal være alene – dersom de selv ikke vil det», som var parolen for nyttårsfeiringen ved tusenårsskiftet.